Meselech Melkamu

**Meselech Melkamu** (s. 27. huhtikuuta 1985 Debremarkos, Etiopia) on etiopialainen kestävyys- ja maastojuoksija.

Melkamun ensimmäiset arvokilpailut olivat Lausannen maastojuoksun MM-kisat 2003, joissa hän sijoittui nuorten sarjassa neljänneksi ja oli mukana voittamassa nuorten joukkuekilpailua. Seuraavana vuonna hän voitti Brysselin maastojuoksun MM-kisoissa MM-kultaa nuorten sarjassa sekä nuorten joukkuekilpailussa. Myöhemmin samana vuonna hän voitti nuorten maailmanmestaruuden 5&nbsp;000 metrin juoksussa ajalla 15.21,52. Vuonna 2005 Melkamu juoksi maastojuoksun MM-kisoissa pitkällä matkalla neljänneksi ja lyhyellä matkalla kuudenneksi. Hän oli molemmilla matkoilla mukana voittamassa joukkuemestaruutta. Samana vuonna Helsingin MM-kisoissa hän oli 5&nbsp;000 metrillä neljäs ajalla 14.43,47 ja kauden lopussa  3&nbsp;000 metrin juoksussa viides ajalla 8.50,42.

Melkamu voitti pronssia Fukuokan maastojuoksun MM-kisoissa 2006 sekä pitkällä että lyhyellä matkalla. Molemmilla matkoilla hän oli mukana voittamassa myös joukkuemestaruutta. Saman vuoden Afrikan-mestaruuskilpailuissa hän oli 5&nbsp;000 metrillä kuudes ja kauden lopussa  samoin 5&nbsp;000 metrillä kuudes. Mombasan maastojuoksun MM-kisoissa 2007 Melkamu voitti pronssia henkilökohtaisessa ja kultaa joukkuekilpailussa. Hän sai Algerin Afrikan kisoissa hopeaa 5&nbsp;000 metrillä ajalla 15.03,86 ja sijoittui samalla matkalla kuudenneksi Osakan MM-kilpailuissa ja viidenneksi . Maaliskuussa 2008 hän saavutti sisäratojen MM-kilpailuissa Valenciassa hopeaa 3&nbsp;000 metrillä ajalla 8.41,50. Samana vuonna Edinburghin maastojuoksun MM-kisoissa hän juoksi yhdeksänneksi ja sai kultaa joukkuekilpailussa. Hän voitti 5&nbsp;000 metrin Afrikan-mestaruuden Addis Abebassa ajalla 15.49,81. Pekingin olympialaisissa 2008 hän juoksi 5&nbsp;000 metrillä kahdeksanneksi ja  samalla matkalla kolmanneksi. Maastojuoksun MM-kilpailuissa 2009 Ammanissa hän sijoittui henkilökohtaisessa kilpailussa kolmanneksi ja joukkuekilpailussa toiseksi. 

14. kesäkuuta 2009 Melkamu alitti kautta aikain neljäntenä naisjuoksijana puolen tunnin rajan 10&nbsp;000 metrin juoksussa. Hän juoksi Utrechtissa Alankomaissa ajan 29.53,80, joka oli kautta aikojen toiseksi paras aika ja uusi Afrikan ennätys. Berliinin MM-kilpailuissa 2009 hän sijoittui 10&nbsp;000 metrillä toiseksi ajalla 30.51,34 ja 5&nbsp;000 metrillä viidenneksi.  hän oli 5&nbsp;000 metrillä yhdeksäs. Vuoden 2010 maastojuoksun MM-kilpailuissa Bydgoszczissa hän sijoittui henkilökohtaisessa kilpailussa kolmanneksi ja saavutti hopeaa joukkuekilpailussa. Hän sai Nairobin Afrikan-mestaruuskilpailuissa 2010 hopeaa 10&nbsp;000 metrillä ajalla 31.55,50. Vuoden 2011 maastojuoksun MM-kilpailuissa Punta Umbríassa hän oli neljäs henkilökohtaisessa kilpailussa ja sai hopeaa joukkuekilpailussa. Daegun MM-kilpailuissa hän sijoittui 10&nbsp;000 metrillä viidenneksi.

Lokakuussa 2012 hän juoksi ensimmäisen maratoninsa voittaessaan Frankfurtin maratonin reittiennätysajalla 2.21.01.

## Henkilökohtaiset ennätykset
### Ulkoradat
* 1 500 metrin juoksu: 4.07,52 (2007)
* Mailin juoksu: 4.33,94 (2003)
* 3 000 metrin juoksu: 8.34,73 (2005)
* 5 000 metrin juoksu: 14.31,91 (2010)
* 10 000 metrin juoksu: 29.53,80 (2009)
* 10 kilometrin maantiejuoksu: 31.33 (2010)
* 20 kilometrin maantiejuoksu: 1.06.43 (2012)
* Puolimaraton: 1.08.05 (2013)
* 25 kilometrin maantiejuoksu: 1.23.23 (2012)
* 30 kilometrin maantiejuoksu: 1.39.58  (2012)
* Maraton: 2.21.01 (2012)

### Sisäradat
* 3 000 metrin juoksu: 8.23,74 (2007)

## Lähteet
* 
* Tilastopajan profiili 

### Viitteet